Маладзёжны патрыятычны цэнтр – філіял Брэсцкага дзяржаўнага абласнога цэнтра маладзёжнай творчасці. У цэнтры размешчаны 40 месцаў для пражывання з інтэр’ерам ваенных гадоў, сталовая і вучэбныя класы, дзе школьнікі будуць займацца ваенна-прыкладнымі відамі спорту і дапрызыўнай падрыхтоўкай. Клубы па інтарэсах аб’яднаюць юных краяўзнацаў, пошукавікаў і гістарычных рэканструктараў. На тэрыторыі цэнтра знаходзяцца ваенныя лагеры розных эпох і палявая кухня. Тут будуць праводзіцца ваенна-тактычныя гульні і ўсталяваны трэнажоры для дзяцей. У планах – пашырэнне цэнтра за кошт суседніх казарм. Іх рэканструкцыя стане другой чаргой у рэалізацыі маштабнага праекта.